ULTIMA ORĂ Decizia în dosarul lui Liviu Dragnea, amânată pentru 8 iunie. O zi mai târziu are loc mitingul PSD

Judecătorii Înaltei Curți au amânat pentru 8 iunie decizia în dosarul lui Liviu Dragnea. Judecătorii au luat decizia de a amâna decizia pe motiv că ”ca au fost depuse concluzii scrise” de către părțile din dosar. Decizia va fi anunțată vineri, 8 iunie, cu o zi înaintea marelui miting anunțat de PSD în București.

Preşedintele PSD, Liviu Dragnea, este judecat pentru instigare la abuz în serviciu şi instigare la fals intelectual în calitate de preşedinte al Consiliului Judeţean Teleorman. Procurorul DNA a cerut o pedeapsă de șapte ani și jumătate.

În cazul fostei soţii a lui Dragnea, Bombonica Prodana, procurorul a solicitat încetarea procesului, după ce aceasta a achitat prejudiciul în cauză.

Liviu Dragnea a spus că este nevinovat și a cerut achitarea.

Dragnea este astăzi în Elveția, într-o vizită oficială în calitate de președinte al Camerei Deputaților.

Vom reveni